**Santrauka –** baigiamojo darbo dalis, kurioje išdėstyta bibliografinis aprašas, raktažodžiai ir esminės darbo charakteristikos. Santrauka parengiama lietuvių ir anglų kalbomis.

Santraukoje turi būti nurodyta: autoriaus pavardė, vardo raidė; studijų lygis, programa ir dalykas; darbo vadovas; universiteto pavadinimas; rengimo (gynimo) vieta, data, apimtis ir raktažodžiai. Pvz.:

Pavardenis V. Klaipėdos uosto plėtros galimybių analizė. Ekonomikos bakalauro studijų programos baigiamasis darbas. Darbo vadovas prof. V. Pavardenis, Klaipėdos universitetas: Klaipėda, 2010. – 53 p.

*Raktažodžiai*: uostas, plėtra, konkurencingumas.

*Taip pat santraukoje nurodome (tyrimo tikslas, tyrimo metodai, tyrimo objektas, tiriamieji ir išvados).*